Stripped (δίσκος της Κριστίνα Αγκιλέρα)

{{Πληροφορίες δίσκου|Όνομα=Stripped|Είδος=Στούντιο Άλμπουμ|Καλλιτέχνης=Κριστίνα Αγκιλέρα|Εξώφυλλο=Stripped album.jpg|Background=lavender|Κυκλοφορία=22 Οκτωβρίου 2002|Ηχογράφηση=Τέλη του 2001 προς στα μέσα του 2002|Στούντιο=|Είδος_Μουσικής=|Διάρκεια=77:34|Γλώσσα=Αγγλικά|Δισκογραφική=RCA|Παραγωγός=|Προηγούμενο album=Just Be Free
(2001)|Αυτό το album=Stripped(2002)|Επόμενο album=Back to Basics
(2006)}}Το «Stripped» είναι το τέταρτο στούντιο άλμπουμ της Αμερικανίδας τραγουδίστριας Κριστίνα Αγκιλέρα. Κυκλοφόρησε στις 22 Οκτωβρίου 2002 από την RCA Records. Αναζητώντας τη μετάβαση από τα teen pop τραγούδια του ομώνυμου με το όνομά της άλμπουμ (1999), η Αγκιλέρα απέκτησε δημιουργικό έλεγχο στο επόμενο άλμπουμ της, τόσο μουσικά όσο και στιχουργικά. Άλλαξε επίσης την εικόνα της και δημιούργησε το alter ego της Xtina. Η μουσική της περιλαμβάνει ποπ και R&B με επιρροές από πολλά διαφορετικά είδη, όπως  σόουλ, ροκ, χιπ χοπ και μουσική λάτιν. Στιχουργικά, τα περισσότερα τραγούδια από το άλμπουμ αφορούν τον αυτοσεβασμό, ενώ μερικά άλλα τραγούδια μιλούν για το σεξ και τον φεμινισμό. Ως διευθύντρια παραγωγής, η Αγκιλέρα προσέλαβε πολλούς νέους συνεργάτες για το άλμπουμ.

Μετά την κυκλοφορία του, το Stripped έλαβε γενικά μικτές κριτικές από τους κριτικούς μουσικής. Οι περισσότεροι επέκριναν την έλλειψη εστίασης πάνω στη μουσική, ενώ μερικοί από αυτούς το ονόμασαν «σχεδόν» ένα άλμπουμ για ενήλικες. Ωστόσο, το άλμπουμ έλαβε πολλές υποψηφιότητες για βραβείο Γκράμι, συμπεριλαμβανομένης μίας νίκης. Εμπορικά, το Stripped έκανε το ντεμπούτο του στο νούμερο δύο στον αμερικανικό Billboard 200 με πωλήσεις 330.000 αντιτύπων την πρώτη εβδομάδα. Ως εκ τούτου, αναγνωρίστηκε ως τετραπλός πλατινένιος από την Recording Industry Association of America (RIAA) για την αποστολή πάνω από τεσσάρων εκατομμυρίων αντίτυπων στις Ηνωμένες Πολιτείες. Το άλμπουμ καταγράφηκε επίσης στα κορυφαία πέντε charts του Καναδά, της Ολλανδίας, της Ιρλανδίας, της Νέας Ζηλανδίας και του Ηνωμένου Βασιλείου. Ήταν το πιο επιτυχημένο άλμπουμ της Αγκιλέρα στο Ηνωμένο Βασίλειο, που έγινε το εικοστό ένατο και τεσσαρακοστό πιο επιτυχημένο άλμπουμ της δεκαετίας και της χιλιετίας, αντίστοιχα, εκεί με δύο εκατομμύρια αντίτυπα που πωλήθηκαν. Το Stripped έχει πουλήσει πάνω από 10 εκατομμύρια αντίτυπα παγκοσμίως.

Πέντε singles κυκλοφόρησαν από το άλμπουμ. Το κύριο single «Dirrty» ήρθε αντιμέτωπο με κριτική και αντιπαράθεση λόγω του σεξουαλικού μουσικού βίντεο, αλλά ήταν μια διεθνής επιτυχία στα charts. Το επόμενο, το «Beautiful» επαινέθηκε από τους κριτικούς και συγκέντρωσε την επιτυχία στα chart παγκοσμίως. Τα τελευταία τρία singles – «Fighter», « Can't Hold Us Down» και «The Voice Within» – έγιναν top10 επιτυχίες σε διάφορες χώρες. Η Αγκιλέρα ερμήνευσε ζωντανά πολλά τραγούδια από το Stripped κατά τη διάρκεια μιας σειράς εκπομπών, κυρίως κατά τη διάρκεια των MTV Europe Music Awards 2002, των American Music Awards of 2003 (Ιανουαριού) και των MTV Video Music Awards 2003. Δύο περιοδείες πραγματοποιήθηκαν το 2003 για να προωθήσουν το άλμπουμ, η «Justified and Stripped Tour» (μαζί με τον Τζάστιν Τίμπερλεϊκ) και το «The Stripped Tour».

 Ιστορικό 
Μετά την κυκλοφορία του άλμπουμ που έκανε το ντεμπούτο της το 1999, η Αγκιλέρα έκανε μεγάλη επιτυχία με τέσσερις παγκόσμιες επιτυχίες, όπως το «Genie in a Bottle» και το «What a Girl Wants». Μετά από αυτό, συνέχισε να κερδίζει μεγάλη επιτυχία με το «Lady Marmalade» (2001) - μια επανεκτέλεση του ομώνυμου τραγουδιού των Labelle - μαζί με τις Lil' Kim, Pink και Mýa.  Παρά τη διεθνή επιτυχία, η Αγκιλέρα δεν ήταν ικανοποιημένη με την μουσική και την εικόνα που ο πρώην μάνατζερ της, Στιβ Κουρτς, είχε δημιουργήσει γι' αυτήν, μιας τραγουδίστριας της μπάμπλγκαμ ποπ λόγω του οικονομικού δέλεαρ του είδους. Αναφέρθηκε στα σχέδια για το επόμενο άλμπουμ της να έχει περισσότερο μουσικό και στιχουργικό υπόβαθρο. Στα τέλη του 2000, η Αγκιλέρα αποφάσισε να μην συνεχίσει την επαφή με τον Κουρτς. Αφού τερμάτισε τις υπηρεσίες μαζί του, ο Έρβινγκ Αζόφ προσλήφθηκε ως η νέα μάνατζερ της. Μετά από αυτή την αλλαγή, η Αγκιλέρα αποφάσισε να δημιουργήσει το νέο της στυλ μουσικής στο επόμενο άλμπουμ. Χρησιμοποίησε επίσης το νέο alter ego της, Xtina. Άλλαξε επίσης την εμφάνισή της και την εικόνα της, με βαμμένα μαύρα μαλλιά και γυμνές φωτογραφίες σε εξώφυλλα περιοδικών.

Η Αγκιλέρα σχολίασε επίσης το γεγονός στην USA Today: «Όταν είσαι μέρος ενός ποπ φαινομένου, έχεις τόσες πολλές απόψεις που πρέπει να καταπιείς. Οι άνθρωποι προσπαθούν να σου πουν τι πρέπει να κάνεις, πώς πρέπει να συμπεριφέρεσαι, τι πρέπει να φοράς, ποιος θα πρέπει να είσαι. Από τη στιγμή που κάποια πράγματα άρχισαν να μου συμβαίνουν, ήταν δημοφιλές να είσαι «καθαρή», συμβατική ποπ τραγουδίστρια. Αλλά αυτός ο ρόλος δεν μου λέει κάτι, γιατί είναι τόσο βαρετός και επιφανειακός».

 Ηχογράφηση 

Στα τέλη του 2001, η Αγκιλέρα άρχισε να ηχογραφεί το επερχόμενο υλικό της. Οι ηχογραφήσεις πραγματοποιήθηκαν σε στούντιο γύρω από την Καλιφόρνια και τη Νέα Υόρκη, όπως τα Electric Lady Studio και The Hit Factory στη Νέα Υόρκη, το The Enterprise Studios στο Μπέρμπανκ και τα Conway Recording Studios, Record Plant και NRG Recording Studios στο Λος Άντζελες. Σύμφωνα με την Αγκιλέρα, οι ηχογραφήσεις ήταν πολύ μεγαλύτερες από ό,τι φαντάστηκε. Εξήγησε επίσης ότι πολλά πράγματα προέκυψαν εκείνη την εποχή, συμπεριλαμβανομένου του πρώτου χωρισμού με τον πρώτο της αγόρι Ζόρζε Σάντος. Η Αγκιλέρα πίστευε επίσης ότι οι στίχοι του Stripped ήταν τόσο προσωπικοί, και τα φωνητικά της «αντιπροσώπευαν μια ακατέργαστη και πιο γυμνή προσέγγιση, με λιγότερο επιδεικτικό riffing που είχαν ενοχλήσει τους κριτικούς στο παρελθόν». Δήλωσε: «Έκανα vocal gymnastics επειδή ήταν διασκεδαστικό. Αυτός είναι ο λόγος που μου αρέσουν και τα μπλουζ, επειδή μπορείς να πειραματιστείς περισσότερο με αυτή την πλευρά της φωνής σου. Αλλά σκέφτηκα ότι οι στίχοι σε αυτό τον δίσκο είναι τόσο προσωπικοί, ουσιαστικοί και καλοί που ήθελα να τους κάνω να ξεχωρίζουν περισσότερο από ό,τι θα μπορούσα να κάνω με τη φωνή μου τεχνικά».

Στο Stripped, η Αγκιλέρα συγκέντρωσε ένα ευρύ φάσμα τραγουδοποιών και παραγωγών, συμπεριλαμβανομένων των Αλίσια Κιζ, Σκοτ Στορτς και Λίντα Πέρι. Η Πέρι ήταν μια από τις μεγαλύτερες επιρροές για την Αγκιλέρα κατά την παραγωγή του άλμπουμ. Η τραγουδίστρια δήλωσε: «Μου δίδαξε ότι οι ατέλειες είναι καλές και πρέπει να κρατηθούν γιατί προέρχονται από την καρδιά. Κάνουν τα πράγματα περισσότερο πιστευτά και είναι γενναίο να τις μοιράζεσαι με τον κόσμο». Η Κιζ εμφανίστηκε στο κομμάτι «Impossible», το οποίο ηχογραφήθηκε στο Electric Lady Studios στη Νέα Υόρκη. Ένας άλλος αξιοσημείωτος παραγωγός είναι ο Στορτς, που έγραψε και έδωσε συνολικά επτά τραγούδια του Stripped, συμπεριλαμβανομένων δύο singles. Δηλώνει ότι κατά τη διάρκεια της παραγωγής του Stripped, η Αγκιλέρα ήταν μια από τις φίλες του που νοιαζόταν περισσότερο. Ωστόσο, ο Στορτς δεν ήταν παραγωγός στο πέμπτο στούντιο άλμπουμ της «Back to Basics» (2006), που ξεκίνησε μια διαμάχη μεταξύ των δύο καλλιτεχνών, για την οποία δήλωσε η Αγκιλέρα σε ένα από τα κομμάτια της από το Back to Basics, «F.U.S.S. (Interlude)» (= Fuck You Scott Storch, fuss= ντόρος, σαματάς).

 Μουσική και στίχοι 
Μουσικά, το Stripped είναι ένα ποπ και R&B άλμπουμ που ενσωματώνει στοιχεία πολλών διαφορετικών ειδών, όπως σόουλ, χιπ χοπ, χέβι μετάλ, ροκ, ροκ εντ ρολ, γκόσπελ και λάτιν. Το άλμπουμ ξερίζωσε την «εφηβική ποπ» από πάνω της από το πρώτο της στούντιο άλμπουμ (1999). Σύμφωνα με την Αγκιλέρα, ήθελε να είναι «αληθινή» στους επόμενους δίσκους της επειδή ήταν «υπερφορτωμένη» όταν ήταν «μέρος του μεγάλου δημοφιλούς ποπ φαινομένου». Πολλοί κριτικοί επέκριναν το μουσικό της στυλ, χαρακτηρίζοντας το ως έλλειψη μουσικής συγκέντρωσης. Στο Stripped, η Αγκιλέρα έγινε τραγουδοποιός των περισσότερων τραγουδιών. Επίσης, αποκάλυψε ότι η τραγουδοποιΐα της Πέρι στο δεύτερο άλμπουμ στούντιο της Pink, το Missundaztood (2001), ενέπνευσε πολύ την Αγκιλέρα. Επίσης, σχολίασε: «Δεν ήμουν μεγάλη θαυμάστρια των τραγουδιών του Ντάλλας Όστιν, αλλά πραγματικά αγάπησα το τραγούδι της Λίντα Πέρι».

Το εισαγωγικό κομμάτι του άλμπουμ «Stripped Intro» περιγράφει τις μουσικές της αλλαγές καθώς τραγουδά: «Συγγνώμη που εκφράζω τη σκέψη μου / Συγγνώμη που δεν κάνω ότι μου είπαν». Το επακόλουθο «Can't Hold Us Down» με την Λιλ Κιμ είναι ένα τραγούδι R&B και χιπ χοπ που ενσωματώνει στοιχεία από ντάνσχολ προς το τέλος του. Στιχουργικά, μιλάει για το θέμα του φεμινισμού και υπονοήθηκε ότι αναφέρεται στον ράπερ Eminem και τον Φρεντ Ντερστ. Το τρίτο κομμάτι «Walk Away» είναι μια μπαλάντα με πιάνο όπου χρησιμοποιεί μια «έξυπνη» μεταφορά για να μιλήσει για μια καταχρηστική σχέση. Ακολουθεί το τέταρτο κομμάτι και το τρίτο single από το Stripped, το «Fighter», το οποίο ενσωματώνει δυνατά στοιχεία από χέβι μετάλ  και αρένα ροκ. Μιλάει για μια γυναίκα που θέλει να ευχαριστήσει έναν άντρα που της έχει κάνει κάτι άσχημο, και ήταν εμπνευσμένο από την δυστυχισμένη παιδική ηλικία της Αγκιλέρα. Στη συνέχεια με το ιντερλούδιο «Primer Amor Interlude», το κομμάτι λάτιν ποπ "Infatuation" εμπνευσμένο από φλαμένκο,The inside story of Christina Aguilera's new album | Stripped (Music - Christina Aguilera) | Music News | Music | Entertainment Weekly | 2 και το ιντερλούδιο «Loves Embrace Interlude».

Το «Loving Me 4 Me» είναι μια «λάχνη» κλασική μπαλάντα R&B. Στη συνέχεια το «Impossible» με την Κιζ συμπεριλαμβανομένου ένος πιάνου και το «Underpresciated» που μιλάει για τον πόνο ενός χωρισμού. Η μπαλάντα με πιάνο «Beautiful», η οποία μιλάει για το θέμα του αυτοσεβασμού, θεωρήθηκε ως το επίκεντρο του άλμπουμ από πολλούς κριτικούς, που επαίνεσαν τη συνολική παραγωγή του. Το επόμενο κομμάτι «Make Over» είναι ένα σάλσα και ντανς ροκ τραγούδι που χαρακτηρίζεται από ένα beat του γκαράζ ροκ. Μηνύθηκε στο Ηνωμένο Βασίλειο για παράνομη δειγματοληψία του τραγουδιού των Sugababes «Overload» (2000). Η The Guardian σημείωσε επίσης ομοιότητες μεταξύ των δύο τραγουδιών. Αργότερα, η Αμερικανική Εταιρεία Συνθετών, Συγγραφέων και Εκδοτών (American Society of Composers, Authors and Publishers, ASCAP) πρόσθεσε τα εύσημα για την τραγουδοποιΐα των Sugababes στο τραγούδι. Το «Cruz» είναι μια ροκ μπαλάντα που μοιάζει με μουσικά έργα του Μάικλ Μπόλτον. Τα δύο επόμενα κομμάτια, «Get Mine, Get Yours» και «Dirrty», μιλάνε για το θέμα της σεξουαλικής επαφής και έχουν περιγραφεί ως «μεγαλοπρεπώς βρώμικα». Το τελευταίο είναι το remake του «Let's Get Dirty (I Can't Get in da Club)» (2001) του Redman, και επίσης ερμηνεύει μαζί με τον ράπερ. Στη συνέχεια είναι το ιντελρούδιο «Stripped Pt. 2». Η ενδυναμωτική μπαλάντα «The Voice Within» μιλά για εμπιστοσύνη στον εαυτό σου. Το «I'm OK» είναι μια μπαλάντα που ενσωματώνει έγχορδα και μιλάει για την βίαιη παιδική ηλικία της Αγκιλέρα από τον πατέρα της, και το τελευταίο τραγούδι από το άλμπουμ «Keep on Singin' My Song» ενσωματώνει στοιχεία από ντραμ εντ μπέις με χορωδία γκόσπελ.

 Singles 
Το «Dirrty» κυκλοφόρησε ως το κύριο single από το άλμπουμ στις 14 Σεπτεμβρίου 2002. Η Πέρι και η διοίκηση της Αγκιλέρα ήθελαν να κυκλοφορήσουν το «Beautiful». Ωστόσο, η Αγκιλέρα ήθελε να κυκλοφορήσει ένα πραγματικά «ασυγκράτητο και βρώμικο» τραγούδι για να ανακοινώσει την επιστροφή της, έτσι η RCA Records αποφάσισε να το κυκλοφορήσει ως το πρώτο single. Μετά την κυκλοφορία του, το τραγούδι δέχτηκε ανάμικτες προς αρνητικές κριτικές από τους κριτικούς. Μερικοί από τους οποίους κατέκριναν ότι ακούγεται με αρνητικό τρόπο σαν το τραγούδι της Μπρίτνεϊ Σπίαρς «I'm a Slave 4 U» (2001), ενώ άλλοι το επέλεξαν ως ένα ξεχωριστό κομμάτι από το Stripped. Το συνοδευτικό μουσικό βίντεο, σε σκηνοθεσία του Ντέιβιντ Λασαπέλ, επικρίθηκε λόγω του σεξουαλικού του περιεχομένου και προκάλεσε διαμαρτυρίες στην Ταϊλάνδη. Ωστόσο, ήταν μια διεθνής επιτυχία, καταφέρνοντας την αναγνώριση στην Αυστραλία, τη Νέα Ζηλανδία, την Ελβετία, και το Ηνωμένο Βασίλειο.

Το δεύτερο single του άλμπουμ, «Beautiful», γράφτηκε μόνο από την Πέρι. Η γρήγορη κυκλοφορία μετά από την εμπορική κακή απόδοση και την αντιπαράθεση γύρω από το προηγούμενο single «Dirrty», το «Beautiful» έλαβε παγκόσμια αναγνώριση από τους μουσικούς κριτικούς. Από εμπορική άποψη, το single είχε κέρδισε αντίκτυπο σε παγκόσμια κλίμακα, φτάνοντας στο top5 σε πολλές χώρες καθώς και αναγνώριση στις Ηνωμένες Πολιτείες, στην Αυστραλία, στη Νέα Ζηλανδία και στο Ηνωμένο Βασίλειο. Το μουσικό του βίντεο, σε σκηνοθεσία Γιόνας Άκερλουντ, απέκτησε κριτική αναγνώριση στα μέσα μαζικής ενημέρωσης αγγίζοντας τη νευρικό ανορεξία, την ομοφυλοφιλία, τον εκφοβισμό, την αυτοεκτίμηση και τα θέματα των τρανσέξουαλ. Το βίντεο τιμήθηκε στα 14th GLAAD Media Awards (2003), λόγω της θετικής απεικόνισης της κοινότητας LGBT. Το «Beautiful» αναφέρθηκε ως ένα από τα καλύτερα τραγούδια σε όλη τη δεκαετία του 2000 από το περιοδικό «Rolling Stone και το τηλεοπτικό δίκτυο VH1.

Το «Fighter» κυκλοφόρησε ως το τρίτο single από το Stripped στις 13 Μαρτίου 2003. Το single δέχτηκε θετικές κριτικές από τους περισσότερους κριτικούς, καθώς και την επιτυχία στα chart σε πολλών χώρων και αναγνωρίστηκε ως χρυσό σε Ηνωμένες Πολιτείες και Αυστραλία. Το συνοδευτικό μουσικό βίντεο, σε σκηνοθεσία της Floria Sigismondi, ήταν εμπνευσμένο από τους σκοτεινούς θεατρινισμούς της σκηνοθέτιδας και από νυχτοπεταλούδες.

Το τέταρτο single «Can't Hold Us Down» του άλμπουμ, με την Λιλ Κιμ, κυκλοφόρησε στις 8 Ιουλίου 2003. Συγκέντρωσε μικτές κριτικές από τους κριτικούς της μουσικής και κέρδισε μέτρια επιτυχία εμπορικά, έχοντας αναγνωριστεί ως χρυσό στην Αυστραλία. Το συνοδευτικό μουσικό βίντεό του σκηνοθέτησε ο Λασαπέλ.

Το «The Voice Within» κυκλοφόρησε στις 27 Οκτωβρίου 2003 ως το πέμπτο και τελικό single. Οι κριτικές επαίνεσαν την απλή μπαλάντα πιάνου, η οποία μιλά για το θέμα του αυτοσεβασμού. Το συνοδευτικό μουσικό βίντεο του σκηνοθέτησε ο Λασαπέλ.

Το «Walk Away» έφτασε στο τριάντα πέντε στο chart του Tracklisten της Δανίας στις 14 Μαρτίου 2008, παρά το γεγονός ότι δεν κυκλοφόρησε ως single.

 Κυκλοφορία και προώθηση 

Το Stripped κυκλοφόρησε για πρώτη φορά στις σκανδιναβικές χώρες στις 22 Οκτωβρίου 2002 μέσω της Sony Music. Κυκλοφόρησε στις Ηνωμένες Πολιτείες μία εβδομάδα αργότερα μέσω της RCA Records. Κυκλοφόρησε σε κασέτα στις 5 Νοεμβρίου και σε βινύλιο στις 3 Δεκεμβρίου 2002.

Η προώθηση για το Stripped ξεκίνησε στις 28 Οκτωβρίου του 2002, όταν η Αγκιλέρα εμφανίστηκε σε ένα Χαλοουίν πάρτι του ραδιοφωνικού σταθμού του Σικάγου «B96»  και ερμήνευσε τέσσερα τραγούδια από το άλμπουμ – τα «Dirrty», «Get Mine, Get Yours», «Beautiful» και «Impossible». Την ίδια μέρα, η Αγκιλέρα παρουσίασε το «Beautiful» στο «Late Show with David Letterman», φορώντας μαύρο φόρεμα, μαύρο φεντόρα και μαύρα τακούνια.  Ερμήνευσε επίσης το «Dirrty» και το «Beautiful» στο «Top of the Pops», η εκπομπή μεταδόθηκε τον Οκτώβριο του 2002. Την 1η Νοεμβρίου 2002, η Αγκιλέρα εμφανίστηκε στο «Today» και ερμήνευσε το «Beautiful» και το «Impossible». Στις 4 Νοεμβρίου 2002, η Αγκιλέρα προσκλήθηκε ως καλεσμένη στο «The Daily Show» για να προωθήσει το Stripped. Στα «MTV Europe Music Awards» 2002, η Αγκιλέρα παρουσίασε το «Dirrty» με τον ράπερ Redman στις 14 Νοεμβρίου 2002, αναδημιουργώντας τη σκηνή ενός ρινγκ πυγμαχίας καθώς έμπαινε στη σκηνή καβαλώντας μια μηχανή και φορώντας δερμάτινες περισκελίδες κατά τη διάρκεια της παρουσίασης, όπως και στο βίντεο κλιπ του τραγουδιού. Στις 15 Δεκεμβρίου 2002, ερμήνευσε το «Dirrty» κατά τη διάρκεια των βραβείων VH1 του 2002. Στις 13 Ιανουαρίου 2003, η Αγκιλέρα παρουσίασε τα «Beautiful» και «Impossible» στα «American Music Awards» του 2003 (Ιανουαρίου).

Η Αγκιλέρα παρουσίασε το «Beautiful» στο «Saturday Night Live» στις 15 Μαρτίου 2003, όπου επίσης τραγουδούσε και το «Fighter». Στα «MTV Video Music Awards» του 2003, η Αγκιλέραπαρουσίασε με την Μαντόνα, τη Μπρίτνεϊ Σπίαρς και τη Μίσι Έλιοτ ένα ποτ-πουρί με τα τραγούδια της Μαντόνα «Like a Virgin» και «Hollywood» και το «Work It» της Έλιοτ στις 23 Αυγούστου 2003.  Προς το τέλος του «Hollywood», η Μαντόνα φίλησε στο στόμα τόσο την Αγκιλέρα όσο και τη Σπίαρς κατά τη διάρκεια της ερμηνείας, κάνοντας τεράστιες σκανδαλοθηρικές ιστορίες και ντόρο από το κοινό και χαρακτηρίζοντάς τη ως μία από τις πιο θρυλικές παραστάσεις στην ιστορία των «MTV Video Music Awards». Αργότερα εκείνο το βράδυ παρουσίασε επίσης το «Dirrty» και το «Fighter» με τον Redman και τον κιθαρίστα Ντέιβ Ναβάρο. Στις 16 Ιανουαρίου 2004, ερμήνευσε το «Walk Away» στο «Late Show with David Letterman». Στις 8 Φεβρουαρίου 2004, η Αγκιλέρα παρουσίασε το «Beautiful» στα Βραβεία Γκράμι του 2004, όπου κέρδισε επίσης ένα βραβείο Γκράμι καλύτερης γυναικείας φωνητικής ποπ ερμηνείας για το τραγούδι.

Η Αγκιλέρα υποστήριξε επίσης το Stripped ξεκινώντας δύο διαφορετικές περιοδείες. Το καλοκαίρι του 2003, ο Τζάστιν Τίμπερλεϊκ και η Αγκιλέραξεκίνησαν την περιοδεία «Justified and Stripped Tour» που πραγματοποιήθηκε στη Βόρεια Αμερική. Μιλώντας για την περιοδεία, ο Τίμπερλεϊκ αποκάλυψε ότι «Έχει μία από τις πιο εκπληκτικές φωνές που έχω ακούσει ποτέ. Αυτή η κολλητή μπορεί να τραγουδήσει... γι 'αυτό στέκομαι εδώ»  Αρκετές ημερομηνίες της περιοδείας ακυρώθηκαν και ανασχηματίστηκαν. Ένα EP (μικρά άλμπουμ που περιλαμβάνουν 3 έως 7 κομμάτια) με τίτλο «Justin & Christina» κυκλοφόρησε αποκλειστικά στο Target τον Ιούλιο του 2003 για να προωθήσει την περιοδεία. Το EP περιέχει τέσσερα ρεμίξ των τραγουδιών των Αγκιλέρα και Τίμπερλεϊκ από τα αντίστοιχα άλμπουμ τους και δύο νέα κομμάτια. Στα τέλη του 2003, η Αγκιλέρα ξεκίνησε το «The Stripped Tour», την επέκταση της προηγούμενης, χωρίς τις πράξεις του Τίμπερλεϊκ. Η περιοδεία πραγματοποιήθηκε στην Ευρώπη, την Ιαπωνία και την Αυστραλία. Η πρότερη κέρδισε συνολικά 30.261.670 δολάρια ΗΠΑ, καθιστώντας τη δέκατη ένατη μεγαλύτερη περιοδεία του 2003. Τον Μάιο του 2004, η Αγκιλέρα αναμενόταν να επιστρέψει στη Βόρεια Αμερική κατά τη διάρκεια του δεύτερου σκέλους του «The Stripped Tour». Ωστόσο, οι εικοσιεννιά ημερομηνίες της περιοδείας ακυρώθηκαν την τελευταία στιγμή λόγω της φωνητικής καταπόνησης της τραγουδίστριας. Στις 13 Ιανουαρίου 2004 κυκλοφόρησε παγκοσμίως συνοδευτικό βίντεο άλμπουμ από live της περιοδείας το «Stripped Live in the U.K.». Στις 8 Δεκεμβρίου 2004 κυκλοφόρησε στο Ηνωμένο Βασίλειο ένα συγκεντρωτικό άλμπουμ που περιελάμβανε το Stripped και το «Stripped Live in the U.K.».

 Κριτική ανταπόκριση 

Το Stripped έλαβε μικτές προς μέτριες κριτικές από κριτικούς μουσικής. Στο Metacritic, βαθμολόγησαν το άλμπουμ στα 55/100, με 14 κριτικές από τους κριτικούς μουσικής. Το Billboard ήταν θετικό προς το άλμπουμ, γράφοντας ότι είναι «μια μουσική που πρέπει να ακούγεται, πλούσιο με ευχάριστα εκπληκτικό υπόβαθρο». Σε μια μεικτή κριτική, το E! Online έγραψε: «Αν είχε μόλις εμφανιστεί και τραγουδούσε μέχρι να της βγει ο κώλος, το Stripped θα ήταν ένα καλύτερο σόου». Ο Josh Kun από τον Spin σχολίασε: «Ως καλλιτεχνική δήλωση, το Stripped είναι παντού – είναι μια κίνηση προς το χιπ χοπ, είναι μια κίνηση προς το ροκ, είναι γκέτο, είναι Disney». Η Jancee Dunn της Rolling Stone έδωσε μια βαθμολογία 3/5 αστέρια για το άλμπουμ, ονομάζοντας το «σχεδόν» ένα άλμπουμ για τους μεγάλους, αλλά επέκρινε την έλλειψη μουσικής συγκέντρωσης. Το Blender έγραψε μια μεικτή κριτική, αλλά σχολίασε ότι είναι καλύτερο από τη δουλειά της Μπρίτνεϊ Σπίαρς. Γράφοντας για το BBC Music, η Ζακλίν Χόνγκς δήλωσε ότι το άλμπουμ «είναι τόσο τολμηρό και ακραίο εξίσου και τα περισσότερα ενδύματα της Κριστίνα... στο περισσότερο μέρος φαίνεται να είναι μια άσκηση τεντώματος των φωνητικών χορδών σε αδύναμα backing tracks». Ο Jim Wirth για το NME σχολίασε ότι το Stripped είναι «ένα άλμπουμ της Μαράια Κάρεϊ». Ο Sal Cinquemani από το περιοδικό Slant Magazine σχολίασε ότι το άλμπουμ είναι «τόσο υπερπαραγωγικό και υπερβολικό που θα μπορούσε εύκολα να περάσει για ένα άλμπουμ της Τζάνετ Τζάκσον».

Με αρνητικό τρόπο, η Village Voice επέκρινε το άλμπουμ ως μια «νέα Μαράια για τους σταθεροποιητές της διάθεσης, που επεκτάθηκε με ψευδο-απομιμήσεις ημι-δημοφιλών τραγουδιών». Ο Todd Burns για το Stylus Magazine ήταν επίσης αρνητικός για το άλμπουμ, δίνοντάς του ένα «F» στο σκορ και έγραψε: «ανάμεσα σε δέκα έως δώδεκα μέτρια προς καλά τραγούδια, έχουμε οκτώ έως δέκα τραγούδια που θα δινόταν καλύτερα Β». Το Q προσέφερε βαθμολογία δύο αστέρων. Συντάκτης του AllMusic Stephen Thomas Erlewine έγραψε επίσης μια αρνητική κριτική, σχολιάζοντας ότι το άλμπουμ είναι «ο ήχος ενός καλλιτέχνη που του δόθηκε υπερβολική ελευθερία πολύ νωρίς και δεν έχει ιδέα τι να κάνει με αυτή». Γράφοντας για την The New York Times, ο Jon Pareles υπέβαλε επίσης αρνητική κριτική, σχολιάζοντας ότι το Stripped «είναι μια έκρηξη υπερβολής, που κινδυνεύει να αποξενώσει τους παλιούς θαυμαστές της κυρίας Αγκιλέρα χωρίς να προσελκύσει καινούργιους και σκάει με λανθασμένη ενέργεια».

 Βραβεία και υποψηφιότητες 

 Εμπορική απόδοση 

Σύμφωνα με το Nielsen SoundScan, το Stripped έκανε το ντεμπούτο του στο νούμερο 2 του αμερικανικού Billboard 200 με πωλήσεις 330.000 αντιτύπων την πρώτη εβδομάδα, ακριβώς πίσω από το «8 Mile: Music from and Inspired by the Motion Picture» του Eminem, το οποίο έκανε το ντεμπούτο του στο νούμερο ένα με πρώτη εβδομάδα πωλήσεων 702.000 αντιτύπων. Το άλμπουμ παρέμεινε στο chart μέχρι το 2004 και πιστοποιήθηκε ως τετραπλός πλατινένιος από την Recording Industry Association of America (RIAA). Μέχρι τον Δεκέμβριο του 2009, η Nielsen SoundScan ανέφερε ότι το Stripped είχε πουλήσει 4.234.000 αντίτυπα στη χώρα, καθιστώντας το δεύτερο μεγαλύτερο άλμπουμ της στις Ηνωμένες Πολιτείες, πίσω από το ομότιτλο της άλμπουμ (1999), το οποίο είχε πουλήσει 8.207.000 αντίτυπα. Από το 2018, το άλμπουμ έχει πουλήσει πάνω από 4.423.000 αντίτυπα μόνο στη χώρα. Στον Καναδά, το Stripped έκανε το ντεμπούτο του στον τρίτο αριθμό του Canadian Albums Chart με πωλήσεις 14.000 αντιτύπων την πρώτη εβδομάδα και τελικά πιστοποιήθηκε ως τριπλός πλατινένιος από την Music Canada.

Αλλού, το Stripped δεν ήταν απότομη επιτυχία, έκανε το ντεμπούτο στα χαμηλά σε αρκετές χώρες και τελικά μετατράπηκε σε εμπορική επιτυχία. Στο Ηνωμένο Βασίλειο, το άλμπουμ έκανε το ντεμπούτο στο νούμερο δεκαεννέα στο Chart of Albums του Ηνωμένου Βασιλείου κορυφώνοντας στο νούμερο δύο. Έγινε το πιο επιτυχημένο άλμπουμ της Αγκιλέρα στη χώρα, πέρασε εκατόν δύο εβδομάδες στα κορυφαία εκατό του chart και πιστοποιήθηκε από τη British Phonographic Industry (BPI) ως εξαπλός πλατινένιος. Το άλμπουμ έγινε το εικοστό ένατο καλύτερο σε πωλήσεις άλμπουμ εκεί κατά τη διάρκεια της δεκαετίας του 2000 στο Ηνωμένο Βασίλειο, επίσης έγινε το δεύτερο υψηλότερο σε πωλήσεις άλμπουμ από μια Αμερικανίδα καλλιτέχνιδα στη χώρα κατά τη διάρκεια της δεκαετίας, ακριβώς πίσω από το Come Away with Me (2002) της Νόρα Τζόουνς. Από το 2006, το άλμπουμ είχε πουλήσει 1.850.852 αντίτυπα στο Ηνωμένο Βασίλειο και κατατάχθηκε στον αριθμό εβδομήντα τρία στην λίστα των εκατό καλύτερων σε πωλήσεις άλμπουμ στο Ηνωμένο Βασίλειο την ίδια χρονική στιγμή. Από τον Νοέμβριο του 2017, το Stripped είχε πουλήσει συνολικά 2.000.000 αντίτυπα στο Ηνωμένο Βασίλειο. Τον Μάρτιο του 2015, η Official Charts Compan (OCC) αποκάλυψε ότι το Stripped είχε γίνει το τεσσαρακοστό πιο επιτυχημένο άλμπουμ της χιλιετίας στη χώρα. Σε ολόκληρη την Ευρώπη, το Stripped έφτασε επίσης στο top10 διάφορων χωρών, όπως στη Δανία, στη Γερμανία, στη Ιρλανδία, στη Ολλανδία, στη Νορβηγία και στη Ελβετία. Το Stripped πιστοποιήθηκε ως τριπλό πλατινένιο στην Ευρώπη από την International Federation of the Phonographic Industry (IFPI) για την αποστολή πάνω από τριών εκατομμυρίων αντίτυπων στην ήπειρο και ήταν το δημοφιλέστερο ποπ άλμπουμ από γυναίκα καλλιτέχνιδα το 2004.

Στην Ωκεανία, το άλμπουμ έφθασε στο top10 και στην Αυστραλία και στη Νέα Ζηλανδία στους αριθμούς επτά και πέντε, αντίστοιχα. Κέρδισε πιστοποίηση τετραπλού πλατινένιου από την Australian Recording Industry Association (ARIA) για αποστολές 280.000 αντιγράφων στη χώρα  και πιστοποιήθηκε διπλά πλατινένιος από την Recorded Music NZ (RMNZ), για την αποστολή πάνω από 30.000 αντίτυπων στη χώρα.

Το Stripped έχει πουλήσει πάνω από 10 εκατομμύρια αντίτυπα παγκοσμίως.

 Αντίκτυπος και κληρονομιά 
Μετά την κυκλοφορία του και πέντε επιτυχημένα singles, το Stripped έγινε ένα από τα μεγαλύτερα άλμπουμ της Αγκιλέρα στα charts. Στις Ηνωμένες Πολιτείες, έγινε το δέκατο πιο επιτυχημένο άλμπουμ του 2003, και η Αγκιλέρα κατατάχθηκε ως η πέμπτη πιο επιτυχημένη ποπ καλλιτέχνιδα της χρονιάς. Έγινε επίσης η πιο επιτυχημένη ποπ γυναίκα όλης της χρονιάς, με έξι καταγραφές σε chart. Ομοίως, η Αγκιλέρα ήταν η τέταρτη πιο επιτυχημένη γυναίκα μουσικής παράστασης στο αμερικανικό Billboard 200, και η δέκατη τρίτη συνολικά. Λόγω των επιτυχημένων singles που κυκλοφόρησαν, το περιοδικό κατέταξε την Αγκιλέρα ως τη δεύτερη καλύτερη γυναίκα καλύτερων πωλήσεων singles στο αμερικανικό Billboard Hot 100, πίσω από την Μπιγιονσέ, και την κορυφαία γυναίκα καλλιτέχνιδα στο Mainstream Top 40.

Η Σελίνα Γκόμεζ ανέφερε το Stripped ως έμπνευση για το δεύτερο στούντιο άλμπουμ της «Revival» (2015), λέγοντας: «Είναι ένα από τα αγαπημένα μου άλμπουμ και ήταν κάτι που ξεκίνησα το «Revival» ως μια ιστορία. Το άλμπουμ της ήταν απίστευτο - το  «Beautiful», το «Can’t Hold Us Down», όλα αυτό το υλικό που αγαπώ». Προσθέτει: «Αυτό ήταν ένα άλμπουμ ολοκληρωμένο. Στον δίσκο μου έχω τα «Rise», «Survivor», «Revival», «Kill Em With Kindness». Το υλικό μου είναι γεμάτο, είναι ένα άλμπουμ, είναι ένα κομμάτι, είναι κάτι που είμαι περήφανη». Σε μια συνέντευξη στο People, η Ντέμι Λοβάτο είπε ότι το έκτο της στούντιο άλμπουμ «Tell Me You Love Me» (2017) ήταν εμπνευσμένο από το Stripped. Είπε: «Μεγάλωσα ακούγοντας τη Κριστίνα Αγκιλέρα. Ήταν ένα από τα είδωλά μου μεγαλώνοντας» και εξήγησε: «Νομίζω ότι ήταν το επιτυχημένο άλμπουμ της, που την μετέτρεψε πραγματικά στο είδωλο που είναι σήμερα ». Προσθέτει: «Έτσι, με ενέπνευσε, πραγματικά, ενέπνευσε αυτό το άλμπουμ. Εμπνεύστηκα ακόμα κι από το ασπρόμαυρο έργο τέχνης του άλμπουμ!».

Το 2017, το Billboard ονόμασε το Stripped ως ένα από τα σημαντικότερα άλμπουμ της δεκαετίας του 2000, σημειώνοντας την πολιτισμική και ηχητική επιρροή που είχε το άλμπουμ σε μια σειρά καλλιτεχνών όπως την Ριάννα, τη Ντέμι Λοβάτο, τη Μάιλι Σάιρους και την Αριάνα Γκράντε. Το Idolator το επανέλαβε, δηλώνοντας ότι το Stripped έγινε «το υπόδειγμα για ντίβες που μετατρέπει το εφηβικό είδωλο σε ενήλικη ποπ σταρ». Αργότερα εκείνο το έτος, το HuffPost σημείωσε ότι με το Stripped, η Αγκιλέρα καθοδήγησε στις αρχές του 21ου αιώνα επηρεάζοντας και καλωσορίζοντας την νέα γενιά φεμινιστριών μέσω της ποπ κουλτούρας. Το 2018, το μακροχρόνιο αντίκτυπο του Stripped σημειώθηκε από την Los Angeles Times και από πολλά άλλα μέσα ενημέρωσης, συμπεριλαμβανομένων των Fuse, Genius και Vinyl με την κοινή άποψη ότι «Το Stripped αποδεικνύεται ως το υπόδειγμα της ειλικρινούς και αυθεντικής γυναικείας ποπ».

Το άλμπουμ συμπεριλήφθηκε στο βιβλίο «1001 Albums You Must Hear Before You Die» (=1001 άλμπουμ που πρέπει να ακούσεις πριν πεθάνεις).

 Λίστα τραγουδιών Σημειώσεις ^a  σημαίνει φωνητικός παραγωγόςΕύσημα To «I'm OK» περιέχει ένα ηχητικό δείγμα της Ellen Muth και του David Strathairn από το «Dolores Claiborne» («Ολική έκλειψη»), μια ταινία που βασίζεται στο ομώνυμο μυθιστόρημα του Στίβεν Κινγκ.

 Προσωπικό 
Τα εύσημα λαμβάνονται από το ένθετο του Stripped.ΠαραγωγήChristina Aguilera – executive producer, vocal producer, writer, composer, piano
E. Dawk – vocal producer, co-writer
Ron Fair – executive producer, A&R
Scott Storch – producer, writer, composer
Linda Perry – producer, writer, composer, engineer
Rob Hoffman – producer, writer, composer
Heather Holley – producer, writer, composer
Steve Morales – producer, writer, composer
Alicia Keys – producer, writer, composer
Glen Ballard – producer, writer, composer
Rockwilder – producer
Jasper Cameron – writer, composer
Balewa Muhammad – writer, composer
R. Noble – writer, composer
David Siegel – writer, composer
D. Stinson – writer, composer
 Matt Morris – writer
Tony Black – recording
Oscar Ramirez – recording
Wassim Zreik – recording
Shane Stoner – recording
David Guerrero – engineer, assistant mix engineer
Dylan Dresdow – engineer, mix engineer
Andrew Chavez – assistant engineer, assistant mix engineer
Davy Vain – assistant engineer, Pro Tools engineer
Brian Douglas – assistant engineer
Alex Gibson – assistant engineer
Jay Goin – assistant engineer
Mark Kizula – assistant engineer
Aaron Leply – assistant engineer
John Morichal – assistant engineer
Rafael Serrano – assistant engineer
Kevin Szymanski – assistant engineer
Scott Whitting – assistant engineer
Tony Maserati – mixing
Peter Mokran – mixing
Dave Pensado – mixing
Rich Balmer – assistant mix engineer
Tony Flores – assistant mix engineer
Anthony Kilhoffer – assistant mix engineer
Jamie Sickora – assistant mix engineer
Ethan Willoughby – assistant mix engineer
Jolie Levine-Aller – production coordinator
Stephanie Kubiak – production assistant
Joann Tominaga – music contractor
Brian Gardner – mastering
Jeri Heiden – art direction & design
Glen Nakasako – art direction & design
Miranda Penn Turin – photographyΜουσικοίChristina Aguilera – vocals, background vocals, vocals producer & arranger
Lil' Kim – vocals, flow
Redman – vocals, flow
E. Dawk – vocals producer & arranger, choir vocals arrangement
Balewa Muhammad – vocals producer and arranger
Alicia Keys – background vocals, piano, other instruments
Maxi Anderson – background vocals, choir vocals arrangement
Alexandra Brown – background vocals
Crystal Drummer – background vocals
Charlean Hines – background vocals
Erica King – background vocals
Nolie Robinson – background vocals
Alfie Sillas – background vocals
Toya Smith – background vocals
Maxine Waters-Willard – background vocals
Linda Perry – bass, guitar, piano, strings arrangement & conduction, music programming
Alex Al – bass
Uriah Duffy – bass
Mike Elizondo – bass
Rufus Jackson – bass
Tarus Mateen – bass
Steve Morales – drum programming, arranger
Matt Chamberlain – drums
Brian Frasier-Moore – drums
Kameron Houff – drums
Paul John – drums
Brian McLeod – drums
Mike Stinson – drums
Ahmir Thompson – drums
Darryl Dixon – horns
Gary Grant – horns
Jerry Hey – horns
Daniel Higgins – horns
Fred Maxwell – horns
Bill Reichenbach – horns
David Watson – horns
Rob Hoffman – guitar, programming, orchestral percussion, rhodes
Glen Ballard – guitar, arranger, keyboardist
Aaron Fishbein – guitar, electric guitar
John Goux – guitar
Michael Landau – guitar
Dave Navarro – guitar
Arthur White – guitar
Dwayne Wiggins – guitar
Ramon Stagnaro – acoustic guitar
Damon Fox – keyboards
Randy Kerber – keyboards
David Siegel – keyboards
Greg Phillinganes – piano
Richard Dodd – cello
Lily Haydn – viola, violin
Shanti Randall – viola
Eric Gorfain – violin
Larry Gold – strings arrangement & conduction
Ron Fair – strings arrangement
Bill Ross – orchestra arrangement
Anson Dawkins – choir vocals arrangement
Eric Dawkins – choir vocals arrangement

 Charts Εβδομαδιαία charts'''

Charts στο τέλος του χρόνου

Charts στο τέλος της δεκαετίας

Πιστοποιήσεις

Ιστορικό κυκλοφορίας

Βιβλιογραφικές αναφορές 

Άλμπουμ του 2002
Δισκογραφία της Κριστίνα Αγκιλέρα